OpenLLM-France/wikimedia huggingface dataset:
# Usulután

Usulután El Salvadorko Usulután departamenduko udalerri bat da. 2.310,44 km²ko azalera du eta 2007ko erroldaren arabera 73.064 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1018092
* Multimedia: Usulután / Q1018092
# Usurbilgo Herri Lan Elkargunea

Usurbilgo Herri Lan Elkargunea Espainiako Alderdien Legea onartu ondoren Usurbilen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.211 izan ziren boto nuluak, emandako botoen %38,01.

## Ikus, gainera

* Espainiako Alderdien Legea

## Kanpo estekak

* Datuak: Q12268774
# Vladimir (aldizkaria)

    Artikulu hau aldizkaria buruzkoa da; bere izena daraman hiria gaitzat duena beste hau da: «Vladimir»
Vladimir 1997etik 2000ra Zarautzen argitaratu zen euskarazko literatur fanzine bat da.
| « | Literatura gorriaren eztanda da hau, kamarada. Aspertuta gaude loreak mendian eta behiak larrean daudela dioten liburuekin, kalean sua, odola eta gasolina usaina besterik topatzen ez dugun bitartean. Horregatik sortu dugu Vladimir, batera hiltzen ikasi behar izan dugulako, bizitzen hasteko. Hemen gerra ez delako amaitu. Poeta guztiak ez daudelako kartzelan eta hilerrian. Oraindik ez gaituzte derrotatu eta izanen dute aurrerantzean ere gure berri. Hilero, Vladimir Brigadak sinatua. Literatura munduko itsasoetan dabilen untzi boiatu bat izan daitekeen bitartean, iraultzaren berri onak herrietan barrena zabaltzeko. Lenin, Maiakovski eta gure odolaren gorria bezala, Vladimir. | » |
Vladimir 1

## Erreferentziak

* ↑ http://andima.armiarma.eus/vlad/info.htm
* ↑ http://andima.armiarma.eus/vlad/vlad0101.htm

## Kanpo estekak

* Vladimir (1997-2000)
* Datuak: Q16519221
# Vladimir-Suzdalgo Printzerria

Vladimir-Suzdalgo Printzerria (1168–1389 AD) (errusieraz: Владимиро-Су́здальское кня́жество, Vladimiro-Suzdal'skoye knyazhestvo) or edo Vladimir-Suzdalgo Rusa (errusieraz: Владимирско-Су́здальская Русь, Vladimirsko-Suzdal'skaya Rus’) XII. amaieran Kieveko Rusa ordezkatu zuen printzerrietako bat izan zen, Vladimir hiriaren inguruan zegoena. Denboraren poderioz, Dukerri Handi bilakatu zen, era berean, printzerritan banaturik zegoena. Mongolen Inperioak eskualdea konkistatu zuenean, printzerria bertoko nobleek gobernaturiko estatu autonomo bilakatu zen. Hala ere, gobernatzeko Khanaren adierazpena (jarlik) beharrezkoa zen, Urrezko Hordak printzerrietako leinu nobleei ematen ziona.
Tradizioak errusiera eta abertzaletasunaren sehaskatzat du Printzerria, epeka-epeka Moskuko Printzerri Handi bihurtuko dena.

## Printze Handien zerrenda

* 1168–1174 Andrei Bogoljubski, Juri Dolgorukiren semea
* 1174–1176 Mikel Vladimirkoa, Juri Dolgorukiren semea
* 1176–1212 Vsevolod Habi Handia, Juri Dolgorukiren hamaikagarren semea
* 1212–1216 Juri II.a Vladimirkoa, Vsevolod Habi Handiaren hirugarren semea
* 1216–1218 Konstantino Rostovekoa, Vsevolod Habi Handiaren seme nagusia
* 1218–1238 Juri II.a Vladimirkoa, berrezarria
* 1238–1246 Jaroslav II.a Vladimirkoa, Vsevolod Habi Handiaren laugarren semea
* 1246–1249 Sviatoslav III.a Vladimirkoa, Vsevolod Habi Handiaren seigarren semea
* 1249–1252 Andrei II.a Vladimirkoa, Jaroslav II.a Vladimirkoaren hirugarren semea
* 1252–1263 Alexandro Nevski, Jaroslav II.a Vladimirkoaren laugarren semea
* 1264–1271 Jaroslav Tverkoa, Jaroslav II.a Vladimirkoaren semea
* 1272–1277 Vasili Kostromakoa, Jaroslav II.a Vladimirkoaren seme gazteena
* 1277–1294 Dmitri Pereslavlgoa, Alexandro Nevskiren bigarren semea
* 1294–1304 Andrei Gorodetskoa, Alexandro Nevskiren semea
* 1304–1318 Mikel Tverkoa, Jaroslav III.a Vladimirkoaren bigarren semea
* 1318–1322 Juri Moskukoa
* 1322–1326 Dmitri Tverkoa
* 1326–1327 Alexandro Tverkoa
* 1328–1340 Ivan I.a
* 1340–1353 Simeon Harroa
* 1353–1359 Ivan II.a
* 1359–1362 Dmitri Suzdalgoa
* 1363–1389 Dmitri Donskoi

## Kanpo estekak

* Datuak: Q83546
* Multimedia: Vladimir Principality / Q83546
# Vlada Txigiriova

Vlada Aleksandrovna Txigiriova, errusieraz Влада Александровна Чигирёва, (Rostov Don, Rostov (Errusia), 1994ko abenduaren 18a) igeriketa sinkronizatuan aritzen den kirolari errusiarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), urrezko domina eskuratu zuen Errusiako taldearekin, Txinako taldearen (zilarrezkoa) eta Japoniakoaren aurretik (brontzezkoa) sailkatuz. Hauek osatzen zuten taldea: Natalia Istxenko, Svetlana Romaxina, Aleksandra Patskevitx, Alla Xixkina, Elena Prokofieva, Helena Topilina, Maria Xurotxkina, Svetlana Kolesnitxenko eta Vlada Txigiriova-k.
2020ko Udako Olinpiar Jokoetan, Tokio 2020an (Tokio), berriro, urrezkoa lortu zuen, oraingoan, ROCen taldea ordezkatzen, Txinako taldearen (zilarrezkoa) eta Ukrainakoaren aurretik (brontzezkoa) sailkatuz. Hauek osatzen zuten taldea: Marina Goliadkina, Svetlana Romaxina, Aleksandra Patskevitx, Alla Xixkina, Polina Komar, Mariya Xurotxkina, Svetlana Kolesnitxenko eta Vlada Txigiriova-k. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Igeriketa sinkronizatua, emakumeak taldeka |
| 2020 | Tokio Japonia | 01 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Vlada Txigiriova» olympedia.org 2021-10-28an begiratua. (Ingelesez)
* ↑ "Vlada Txigiriova" Olympics.com 2021-10-28an begiratua
* ↑ Igeriketa sinkronizatua,emakumeak taldeka, emaitzak 2016 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q14561114
* Multimedia: Vlada Chigireva / Q14561114
# Vlad Țepeș

Vlad Țepeș Errumaniako udalerri bat da, Călărași konderrian. 2.031 biztanle ditu, 64,68 kilometro koadroko azaleran banatuta.

## Herriak

Udalerrian honako herriak daude:
Vlad Țepeș $^{(en)}$ Mihai Viteazu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q746497
* Multimedia: Vlad Țepeș, Călărași / Q746497
# Vlada Avramov

Vladimir "Vlada" Avramov (serbieraz: Влада Аврамов; Novi Sad, Jugoslavia 1979ko apirilaren 5a) serbiar futbol atezaina da, egun Atalanta taldean dabilena. 2007an Serbiako selekzioan debutatu zuen Vladimir Stojković ordezkatuz.

## Kanpo loturak

* (Japonieraz) J.League Data Site
* Datuak: Q444378
* Multimedia: Vlada Avramov / Q444378
# Vladas Česiūnas

Vladislovas "Vladas" Česiūnas (Vyšnialaukis, 1940ko martxoaren 15a - 2023ko urtarrilaren 16a) piraguismoan lehiatu zen sobietar eta lituaniar kirolaria izan zen.
Sobietar Batasunarekin lehiatu zen 1972ko Udako Olinpiar Jokoetan, eta Juri Lobanovekin batera urrezko domina irabazi zuen kanoan, C–2 1000 metroko modalitatean. Gainera, sei domina irabazi zituen munduko piraguismo txapelketetan: urrezko lau (C-2 1000 m: 1974, C-2 10000 m: 1973, 1974, 1975) zilarrezko bat (C-2 1000 m: 1973) eta brontzezko bat (C-1 1000 m: 1971).
1979an Alemaniara ihes egin zuen, baina Alemaniako agintarien arabera, KGBko agenteek bahitu eta Sobietar Batasunera itzuli zuten.

## Kanpo estekak

* Datuak: Q3305470
# Vlade Divac

Vlade Divac (serbieraz Владе Дивац; Prijepolje, Jugoslavia, gaur egun Serbia, 1968ko otsailak 3) NBAko saskibaloi jokalari ohi bat da, pibot postuan jokatzen zuena eta paseak emateko zuen trebeziagatik ezagutzen zena. Gainera, NBAren historian Ameriketako Estatu Batuetako bere karreran gutxienez 13.000 puntu, 9.000 errebote, 3000 pase eta 1500 tapoi egitea lortu duen lau jokalarietako bat da. Besteak Kareem Abdul-Jabbar, Shaquille O'Neal eta Hakeem Olajuwon dira,
2010ean laster Ospearen Aretoan gehitua izango zela iragarri zen.

## Saskibaloi karrera Europan

Vlade Divacek saskibaloian bere lehen pausoak KK Elan Prijepolje taldean eman zituen, bere jaioterriko taldea zena, bertako talde xume batean futbol atezain izan ondoren. 1982an KK Sloga taldeagatik fitxatu zuen, honekin profesional bihurtu zelarik, eta lehen unetik Jugoslaviako talde handien arreta piztu zuen, baita gero NBAkoena ere, Belgradoko Izar Gorria taldearen aurka 27 puntu sartu ondoren. Bihozkada bailitzan, 1986an Izar Gorriaren arerio nagusia zen KK Partizan Belgrad taldeagatik fitxatu zuen.
Bere talde berriaren eskutik Divac lehenik jugoslaviar selekziora eta ondoren NBAra eraman zuten arrakastak iritsi ziren arren, ez ziren asko izan pibot honek lortutako tituluak, hauek 1987an lortutako liga nazionalera eta 1989ko Kopa nazionalera mugatuz, neurri batean, aldi berean Jugoplastika Split talde indartsuarekin topo egin zuelako. Alabaina, kontinente zaharrari urte horretako Korać Kopa irabaziz agur esan ahal izan zion.

## NBA

Europan jokatu ostean, Divacek NBAra jauzia eman zuen, Los Angeles Lakers taldeak 1989ko Draftean 26. postuan aukeratu ondoren. Hara, denbora askoan taldeko pibot titularra izan zen Kareem Abdul-Jabbar ordezteko betebehar zailarekin iritsi zen, uda horretan bertan erretiratu zena.
Bere lehen denboraldia NBAn oso ona izan zen, denboraldi erregularreko partida guztiak jokatu baitzituen (82, baina titular bezala soilik 6), eta Rookien Boskote Idealaren zati izan zen. Gainera, laster bihurtu zen oso jokalari ezagun eta publikoak maitatua, hasieran hizkuntzarekin zituen zailtasuna gora-behera.
Bere bigarren denboraldian titular postua bereganatu zuen, eta NBAko finalera iristea lortu zuen, bere karrera osoko bakarra, bere bidean Michael Jordanen Chicago Bulls taldearekin topo egin zuen arren, hauek aukera probestu eta sail osoan 4-1 irabazi zutelarik, hala, Michael Jordanek talde horrekin lortutako sei eraztunetako lehena irabaziz.

## Ibilbidea
### Europan

* 1983-1985 : Sloga Kraljevo.
* 1986-1989 : KK Partizan.
* 1998 : Belgradeko Izar Gorria

### Estatu Batuetan

* 1989-1996 : Los Angeles Lakers.
* 1996-1998 : Charlotte Hornets.
* 1999-2004 : Sacramento Kings.
* 2004-2005 : Los Angeles Lakers.
* Datuak: Q94846
* Multimedia: Vlade Divac / Q94846
# Vladikavkaz

Vladikavkaz (osetieraz: Дзæуджыхъæу, Dzæwdžyqæw; errusieraz: Владикавказ) hegoaldeko Errusiako hiria da, Ipar Osetia-Alaniako hiriburua eta hiririk handiena. Kaukaso mendikatearen iparraldeko isurialdean dago, Terek ibaiaren ertzean. 291 km²ko eremua du eta 2010ean 311.693 biztanle zituen.
Etniari dagokionez, osetiarrak eta errusiarrak dira biztanle gehienak, baina armeniar, georgiar, alemaniar eta greziar gutxiengoak daude.

## Historia

Hiria 1784. urtean sortu zuten. 1930-1944 eta 1954-1990 bitartean Ordzhonikidze izena izan zuen, Sergo Ordzhonikidze agintariaren omenez. 1944-1954 urte bitartean, berriz, Dzaudzhkau izena izan zuen.

## Klima

Vladikavkazek klima kontinentala du, uda epelekin (Dfb Köppen klima sailkapenaren arabera).
Datu klimatikoak (Vladikavkaz) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 19.6 | 23.0 | 30.3 | 34.0 | 35.0 | 38.0 | 37.5 | 39.2 | 38.2 | 33.5 | 27.0 | 27.1 | 39.2 |
| Batez besteko tenperatura maximoa (°C) | 3.0 | 3.2 | 7.7 | 14.8 | 19.4 | 23.2 | 25.7 | 25.4 | 20.8 | 15.1 | 8.4 | 4.3 | 14.3 |
| Batez besteko tenperatura (ºC) | -1.9 | -1.7 | 3.0 | 9.5 | 14.1 | 18.0 | 20.6 | 20.1 | 15.6 | 9.8 | 3.6 | -0.7 | 9.2 |
| Batez besteko tenperatura minimoa (°C) | -5.6 | -5.7 | -0.9 | 5.1 | 9.6 | 13.5 | 16.1 | 15.7 | 11.2 | 5.7 | 0.1 | -4.2 | 5.1 |
| Erregistraturiko tenperatura minimoa (°C) | -27.2 | -27.8 | -22.0 | -8.9 | -2.8 | 2.2 | 7.5 | 6.0 | 0.0 | -10.0 | -22.2 | -25.0 | -27.8 |
| Pilatutako prezipitazioa (mm) | 31 | 34 | 54 | 85 | 140 | 175 | 109 | 89 | 75 | 60 | 46 | 31 | 929 |
| Prezipitazio egunak (≥ 1 mm) | 6 | 6 | 8 | 10 | 14 | 14 | 11 | 9 | 8 | 7 | 7 | 6 | 106 |
| Iturria (1): Pogoda.ru.net ||||||||||||||
| Iturria (2): World Meteorological Organisation (UN) ||||||||||||||

## Ekonomia

Garrantzi handia du Kaukasoko mendien arteko komunikabide nagusiak, burdinbideak eta errepideak, bertan lotzen direlako. Industria (burdingintza, beiragintza, zurgintza, janari industria), meategiak (beruna, zinka, zilarra) eta zerbitzuak dira ekonomia jarduera nagusiak.

## Hezkuntza

Vladikavkazen hainbat erakunde daude: Estatuko Ipar Osetiako Unibertsitatea, Ipar Kaukasoko Unibertsitate Teknologikoa, Akademia Medikoa, Zibilizazio Institutua, Nekazaritza Akademia, Institutu Pedagogikoa eta Management Institutua, besteak beste.

## Kirolak

FC Alania Vladikavkaz taldeak Errusiako futbol liga irabazi zuen 1995ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/03/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q5239
* Multimedia: Vladikavkaz / Q5239
# Louis Dassance ikastola

Louis Dassance ikastola Lapurdiko Ikastola bat da. Uztaritze herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.
Izena Louis Dassance idazle Uztariztarraren omenez hautatu zuen.

## Historikoa

1972 urtean sortu.

## Erreferentziak

* ↑ «Uztaritzeko Louis Dassance Ikastola» Uztaritzeko Ikastola (Noiz kontsultatua: 2021-12-22).

## Kanpo estekak

* Datuak: Q100742171
# Louis Comfort Tiffany

Louis Confort Tiffany (New York, 1848ko otsailaren 18a - ibidem, 1933ko urtarrilaren 17a) estatubatuar artista eta diseinatzailea izan zen. Beirateetan egindako lanagatik eta Art Nouveau eta Estetizismoa elkarteagatik da ezaguna. Beirateak, lanparak, zeramika, kristalezko mosaikoak, bitxiak, esmalteak eta metalezko obrak diseinatu zituen. Bere aitonak sortutako Tiffany & Co. familia enpresaren zuzendaria izan zen.

## Iruditegia

* Market Day Outside the Walls of Tangiers, Morocco, 1873
* White Housen sarrera
* Tiffany Studios Daffodil
* Tiffany Studios "Venetian"
* Girl with Cherry Blossoms (c. 1890)
* The Tree of Life
* Angel of the Resurrection (1904), Indianapolis Museum of Art
* The New Creation, Brown Memorial Presbyterian Church, Baltimore, Maryland
* The Baptism of Christ, Brown Memorial
* Nicodemus Came to Him by Night, First Presbyterian Church, Lockport, New York
* Joanes Bataiatzailea, Arlington Street Churc, Boston
* Mendi gaineko predikua, Arlington Street Church, Boston
* Christ the Consoler, Pullman Memorial Universalist Church, Albion, New York
* Education, Chittenden Memorial Window, Yale University
* Tiffany Lanparak, Virginia Museum of Fine Arts
* Wisteria mahai gaineko lanpara

## Kanpo estekak

* Datuak: Q312950
* Multimedia: Louis Comfort Tiffany / Q312950
# Louis Dassance

Louis Dassance (Uztaritze, 1888ko abuztuaren 20a - ib., 1976ko apirilaren 14a) euskal idazle, nekazaritza-ingeniari, politikari eta euskaltzaina izan zen.

## Bizitza eta lanak

Parisen egin zituen letra- eta nekazaritza-ikasketak. Gure Herria aldizkariaren sortzaileetariko bat izan zen 1921. urtean. Eskualtzaleen Biltzarreko lehendakaria izendatu zuten 1957. urtean. Obra nagusiak hauek dira: Chronique de la chanson basque: Anderea gorarik (1963), Chronique de la chanson basque: A propos de Beñat Mardo (1967), Trois chansons populaires sur Cambo (1968), Recherches sur la filiation du poéte J. B. Elissamburu (1969), Aldude eta Baztango ohiko pilotaz bi solas (1969) eta Orhiko xoria et son auteur (1970). Eskualduna, Herria, Gure Herria, Gure-Almanaka eta Bulletin du Musée Basque aldizkarietan eman zituen argitara aipaturiko lanak.

## Kanpo-loturak

* Louis Dassance literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3261655
# Louis Couperus

Louis Marie-Anne Couperus (Haga, 1863ko ekainaren 10a - De Steeg, Rheden, 1923ko uztailaren 16a) herbeheretar idazlea izan zen, bere literaturako garrantzitsuenetakoa. Familia aberats bateko kidea izan zen eta Ekialdeko Herbeheretar Indietan bere gaztaroko zati bat igaro zuen. Hagara itzulita literaturan murgildu zen. Olerkiak eta naturalista estiloko eleberriak idatzi zituen, eta horien artean De Stille Kracht (Eskutuko indarra) nabarmentzen da.

## Lanak
### Olerkiak

* Een lent van vaerzen (1884)
* Orchideeën. Een bundel poëzie en proza (1886)
* Williswinde (1895)

### Eleberriak

* Eline Vere (1889)
* Noodlot (1890)
* Extaze. Een boek van geluk (1892)
* Majesteit (1893)
* Wereldvrede (1895)
* Metamorfoze (1897)
* Langs lijnen der geleidelijkheid (1900)
* De stille kracht (1900)
* De boeken der kleine zielen. De kleine zielen (1901)
* De boeken der kleine zielen. Het late leven (1902)
* De boeken der kleine zielen. Zielenschemering (1902)
* De boeken der kleine zielen. Het heilige weten (1903)
* Dionyzos (1904)
* De berg van licht (1905/6)
* Van oude menschen, de dingen, die voorbij gaan... (1906)
* Antiek toerisme. Roman uit Oud-Egypte (1911)
* Herakles (1913)
* De ongelukkige (1915) ("The unhappy one")
* De komedianten (1917)
* De verliefde ezel (1918)
* Xerxes of de hoogmoed (1919)
* Iskander. De roman van Alexander den Groote (1920)

## Ikus, gainera

* Nederlanderazko literatura
* Datuak: Q437798
* Multimedia: Louis Couperus / Q437798
# Louis Couturat

Louis Couturat (1868ko urtarrilaren 17 – 1914 abuztuaren 3) filosofo, logiko, hizkuntzalari eta matematikari frantsesa izan zen.
Filosofia eta matematika ikasi zituen École normale supérieure eta geroago Toulouseko Unibertsitatean eta College de France izan zituen.
Frantzian izan zen Logika sinbolikoaren-ren aitzindarietako bat, Lehen Mundu Gerra baino pixka bat lehenago herrialde honetan hedatzen hasi zena Charles Peirce, Giuseppe Peano eta, batez ere, lanari esker. Alfred North Whitehead eta Bertrand Russellren Principia Mathematica-ri, azken hau Couturaten lagun pertsonala. Logika sinbolikoa matematika eta filosofia hobetzeko tresna gisa pentsatu zuen, horrela logikismoa izeneko korrontea integratuz; ildo horretatik, Henri Poincaréren aurka egin zuen, hark Brouwer. Couturatek ido hizkuntza artifizialaren garapenean ere lagundu zuen, Esperantoaren aldaera bat.
Trafiko istripu batean hil zen.
* Datuak: Q20724
* Multimedia: Louis Couturat / Q20724
# Louis Darquier de Pellepoix

Louis Darquier de Pellepoix (Cahors, 1897ko abenduaren 19a– Carratraca (Espainia), 1980ko abuztuaren 29) nazien zalea, politikaria eta antisemita frantsesa. Bigarren Mundu Gerran Nazien Alemaniarekin kolaboratu zuen. Vichyko gobernuan judu aferetan enkargatutako goi kargua izan zen. Gerra ondoren eta hil arte, frankisten babesarekin, Espainian ezkutatu zen.

## Biografía

1897ko abenduaren 19an Cahorsen jaio zen. Lehen Mundu Gerran hartu zuen parte. 1937an L’Antijuif («Antijudua») aldizkaria sortu zuen. 1938an Rassemblement antijuif de France («Frantziako Juduen Aurkako Batasuna») erakundearen presidentea izan zen. 1942ko maiatzaren 6an Gai Juduen Komisario Orokorra izendatu zuten; berehala juduen aurkako politika bortitza bultzatu zuen, karguan bere aurrekaria izan zenaren Xavier Vallat baino askoz gogorrago izanik. 1944an Francoren Espainian babesa aurkitu zuen. Bitartean, Frantzian, gerra-krimenak zirela eta, heriotz zigorrera kondenatu zuten. Espainia nazi askorentzat babeslekua izan zen eta, horregatik, justiziak inoiz ez zuen harrapatu.Malagako probintzian dagoen Carratracan hil zen, 1980ko abuztuaren 29an.

## Kanpo estekak

* Datuak: Q560658
* Multimedia: Louis Darquier de Pellepoix / Q560658
# Louis Delcon

Louis Delcon arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Louis Delcon
* ↑ Louis DELCON

## Kanpo estekak

* Datuak: Q1871616
# Louis Chiron

Louis Alexandre Chiron (Montecarlo, 1899ko abuztuaren 3a– idem, 1979ko ekainaren 22a) auto gidaria zen. Sari Nagusi, rally eta erresistentzia lasterketak irabazi zituen. 1 Formulako lasterketa batean parte hartu duen gidari zaharrena da, baita maila horretako Sari Nagusi bat hasi duen zaharrena ere.

## Biografia

Nerabe zenean, Louis Chironi automobilenganako interesa piztu zitzaion. Oso gazte ikasi zuen gidatzen eta Sari Nagusien zirkuitura batu zen Lehen Mundu Gerraren ostean. Gerra hortan txofer bezala joateko deia egin zioten artileria sekzioan. Frantzian lehiatzen zela, 1926an lehen garaipena lortu zuen Commingeseko Sari Nagusian, Saint-Gaudensen (Toulousetik gertu).
Orduz geroztik, Chironek Bugatti eta Alfa Romerorekin gidatu zuen, garaipenak lortuz Sari Nagusietan. Horien artean bost Frantziako Sari Nagusi, hiru Espainiako Sari Nagusi, hiru Txekoslovakiako Sari Nagusi eta Monacoko Sari Nagusi bat. 1 Formulako munduko txapelketa eratu zenean, 1950ean, Chironek 19 Sari Nagusi puntuagarritan parte hartu zuen podium bat lortuz (1950eko Monacoko Sari Nagusia). Bestalde, Luigi Chinettirekin batera 1933ko Spako 24H erresistentzia lasterketa irabazi zuen, Alfa Romeo 8C. Montecarloko Rallya ere irabazi zuen 1954an Lancia Aurelia batekin.
35 urte lehian aritu ondoren erretiroa hartu zuen. Louis Chiron 1 Formulako historian lasterketa batean parte hartu duen gidari zaharrena da (58 urte eta 288 egun, 1958ko Monacoko Sari Nagusia) eta baita lasterketa bat hasi duen gidari zaharrena ere (55 urte eta 292 egun, 1955eko Monacoko Sari Nagusia).Gainera, Bugatti taldearekin podium gehien dituen gidaria denez, 1999ko Bugatti 18/3 Chiron eta 2016ko Bugatti Chiron autoak bere izena dute, omenez.

## Palmaresa
### Garaipen nagusiak

* Belgikako Sari Nagusia: 1930
* Txekoslovakiako Sari Nagusia: 1931, 1932, 1933
* Frantziako Sari Nagusia: 1931, 1934, 1937, 1947, 1949
* Alemaniako Sari Nagusia: 1929
* Italiako Sari Nagusia: 1928
* Espainiako Sari Nagusia: 1928, 1929, 1933
* Monacoko Sari Nagusia: 1931
* Marokoko Sari Nagusia: 1934
* Commingeseko Sari Nagusia: 1947
* Marseilako Sari Nagusia: 1933
* Nizako Sari Nagusia: 1932
* Spako 24h: 1933
* Erromako Sari Nagusia: 1928
* Marneko Sari Nagusia: 1928
* Datuak: Q173226
* Multimedia: Louis Chiron / Q173226